Държавен вестник, бр. 113, 2025 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  113
(3) Заповедта по ал. 1 и 2 се връчва на ад­
реса на обекта на извършване на дейността на 
изпълнителя на лице, работещо в аптеката, на 
основание действащ договор с изпълнителя. 
Чл. 37. (1) Всички документи, свързани с 
осъществяване на контрол по изпълнение на 
договора по реда на глава шеста от договора: 
заповед за проверка, констативен протокол, 
протокол за неоснователно получени суми, 
писмена покана за неоснователно получени 
суми и заповед за налагане на санкция, се 
считат за надлежно връчени на изпълнителя 
или на упълномощено от него лице и когато 
са получени от ръководителя на аптеката 
или лице, работещо в аптеката, на основание 
действащ договор с изпълнителя.
(2) Всички документи, свързани с осъ­
ществяване на контрол по изпълнение на 
договора по реда на глава шеста от договора, 
с изключение на заповедта за проверка, се 
считат за надлежно връчени на изпълнителя 
или на упълномощено от него лице и когато 
са връчени, чрез ССЕВ. 
Чл. 38. Санкциите подлежат на съдебно 
обжалване по реда на АПК. 
Чл. 39. (1) Заповедта на директора на РЗОК, 
съответно управителя на НЗОК, за прилагане 
на санкциите не се изпълнява до изтичане 
на срока за нейното оспорване по реда на 
АПК. При подадена жалба заповедта не се 
изпълнява до решаването на спора от съда.
(2) Изпълнителят се задължава в 14-дневен 
срок от влизане в сила на заповедта по ал. 1 
да заплати доброволно сумата/ите, посочена/и 
в нея. В противен случай тя/те се прихваща/т 
със следващото плащане по договора.
(3) В случай на прихващане възложителят 
издава протокол за извършеното прихващане 
в 7-дневен срок, вторият екземпляр от който 
се предоставя на изпълнителя. Когато няма 
следващо/и плащане/ия по договора, дирек­
торът на РЗОК изпраща писмена покана за 
възстановяването на сумите.
(4) В случай че изпълнителят не заплати 
доброволно сумите, възложителят пристъпва 
към събирането им по съответния ред. 
Г л а в а  с е д м а
АРБИТРАЖ
Чл. 40. (1) Арбитражната комисия се със­
тои от 6 членове – равен брой представители 
на РЗОК и на регионалната фармацевтична 
колегия на БФС.
(2) За всяка от квотите се определят по 
двама резервни членове по същия ред, по 
който се определят постоянните членове.
(3) Комисията се председателства от пред­
ставители на РЗОК и на БФС на ротационен 
принцип за срок три месеца. 
Чл. 41. Съставът на арбитражната коми­
сия се определя със заповед на директора на 
РЗОК съгласно определените от БФС и от 
РЗОК редовни и резервни членове, препис от 
която се изпраща на РФК на БФС. 
Чл. 42. Арбитражните комисии работят в 
съответствие с чл. 75 ЗЗО. 
Чл. 43. (1) Арбитражната комисия се про­
изнася с решение по предмета на спора.
(2) Решението на комисията е в писмен 
вид, съдържа мотиви и се подписва от всички 
членове.
(3) Срокът за произнасяне е двуседмичен, 
считан от датата на постъпване на преписката.
(4) Решението се взема с обикновено мно­
зинство, присъствено и чрез явно гласуване.
(5) Решението на комисията се протоколира 
в три екземпляра – по един за изпълнителя, 
директора на РЗОК и съответната регионална 
фармацевтична колегия на БФС. Решенията 
се връчват по начин, удостоверяващ получа­
ването им.
(6) Директорът на РЗОК, съответно упра­
вителят на НЗОК, изпраща на арбитражната 
комисия уведомление за налагане на санк­
ция или за прекратяване на производството 
в срок до един месец от изпращането на
протокола по ал. 5.
Чл. 44. (1) В случай че арбитражната 
комисия потвърди констатациите на лицата 
по чл. 32 изцяло или частично, директорът 
на РЗОК, съответно управителят на НЗОК, 
издава заповед за прилагане на санкциите, 
предвидени в договора между РЗОК и из­
пълнителя.
(2) Санкциите се налагат със заповед на 
управителя на НЗОК, съответно на директора 
на РЗОК, която се издава в срок до един месец 
от уведомяването от страна на арбитражната 
комисия на управителя на НЗОК, съответно 
на директора на РЗОК, че са потвърдени 
констатациите на длъжностното лице по 
чл. 32, и се съобщава на лицето – обект на 
проверката. Когато нарушението е установено 
от длъжностни лица – контрольори на РЗОК, 
предложението до управителя на НЗОК за 
издаването є се прави от директора на съот­
ветната РЗОК.
(3) В случай че арбитражната комисия не 
потвърди нито една от описаните констата­
ции, директорът на РЗОК писмено уведомява 
лицето – обект на проверката, за решението 
и за прекратяване на производството по 
проверката.
(4) В случай че арбитражната комисия не 
се произнесе с решение в срока по чл. 43, 
ал. 3 или е налице равен брой гласове, поради 
което не е налице прието решение, комисията 
изготвя протокол в три екземпляра – по един 
за изпълнителя, директора на РЗОК, съот­
ветно управителя на НЗОК, и съответната 
регионална фармацевтична колегия на БФС. 
Управителят на НЗОК, съответно директорът 
на РЗОК, издава мотивирана заповед, с която 
може да наложи санкциите.